P R O T O K O L
k Dohode medzi vládou Slovenskej republiky
a 
vládou Ukrajiny
o medzinárodnej cestnej doprave 

	Pokiaľ ide o vykonávanie Dohody medzi vládou Slovenskej republiky a vládou Ukrajiny o medzinárodnej cestnej doprave, podpísanej v Kyjeve 15. júna 1995 (ďalej len “Dohoda”),

zmluvné strany sa dohodli takto:

1.	Na vykonávanie opatrení ustanovených v dohode príslušnými orgánmi sú:

za Slovenskú republiku – Ministerstvo dopravy, pôšt a telekomunikácií Slovenskej republiky,
za Ukrajinu – Ministerstvo dopravy Ukrajiny.

2.	Na účely dohody
pojem “dopravca” znamená ktorúkoľvek fyzickú osobu alebo právnickú osobu zaevidovanú na území štátu jednej zo zmluvných strán, oprávnenú v súlade s platnými vnútroštátnymi právnymi predpismi vykonávať medzinárodnú prepravu osôb alebo nákladov.

3. Pri preprave nákladov môžu byť prívesy alebo návesy zaevidované v iných štátoch, ak je nákladný automobil alebo ťahač zaevidovaný na území štátu jednej zo zmluvných strán.

	4. Podľa článku 12 ods. 1 Dohody sú vozidlá, ktoré sú evidované na území štátu jednej zmluvnej strany a dočasne vykonávajú prepravu na území štátu druhej zmluvnej strany sa na základe reciprocity oslobodzujú od cestnej dane a daní súvisiacich s vlastníctvom a používaním vozidiel. Toto oslobodenie sa nevzťahuje na poplatky za používanie diaľnic a vybranej cestnej siete.

	5. Tento Protokol je neoddeliteľnou súčasťou Dohody. Protokol nadobudne platnosť 30-tym dňom odo dňa doručenia posledného oznámenia o splnení všetkých podmienok stanovených vnútroštátnymi právnymi predpismi každej zmluvnej strany pre nadobudnutie jeho platnosti.

Dané v ................................ dňa .............................. 200.. v dvoch pôvodných vyhotoveniach, každé v slovenskom a ukrajinskom jazyku, pričom oba texty majú rovnakú platnosť.

Za vládu						Za vládu
Slovenskej republiky					Ukrajiny